Q-Max

Q-Max ontzi mota bat da, zehazki, gas natural likidotua (ingelesez LNG) garraiatzen duen ontzi mota. Q-Max izeneko "Q" hizkia Qatar herrialdearen lehen hizkitik eratorri da, eta "Max" aurrizkia, gasontzien edukierari deritzo, izan ere, inoiz eraikitako gasontzirik handienak diraDownstream Today webgunearen albistea..

Ontziak Qatar Gas Transport Company (Nakilat) delako enpresak kudeatu eta eraikitzea agindu du, eta Qatargas eta Rasgas LNG The Peninsula Qatar egunkariko albistea..

 Ezaugarri teknikoak 
Q-Max motako gasontziek 345 metroko luzera, 53,8 metroko zabalera eta 34,7 metroko altuera dute. Guztira, 266.000 metro kubiko gas garraia dezakete, ohiko LNG ontzien edukieraren laukoitza. Gasontziaren motorrak, abiadura moteleko turbinez osaturik daude. Q-Max motako ontziek bergasifikaziorako azpiegitura dute, sor daitekeen irakitze gasa maneiatu ahal izateko. Q-Max ontziek LNG gasontzien energia beharren %40 gutxiago izatea aurrikusten da.

Q-Max motako gasontziak honakoak dira:
 Al Ghuwairiya
 Al Samriya
 Bu Samra
 Lijmiliya
 Mozah
 Umm Slal

 Ontziola eraikitzaileak 
Lehen Q-Max gasontzien eskaera 2005ean egin ziren, eraikuntzan Samsung Heavy Industries eta Daewoo Shipbuilding & Marine Engineering Company enpresa korearrek hartu dute parte. Ontzien barneko bergasifikazio azpiegitura, Hamworthy enpresak eraiki zuen, eta DNV erakundeak onartu eta ziurtaturikoa daDNV enpresaren webgunea..

Q-max motako lehen ontzia 2007ko azaroan eraman zuten ontziolako dike lehorrera, ontziaren izen ematea 2008ko uztailaren 11ean burutu zen, Samsung Heavy Industries ontziolak Hego Koreako Geoje uhartean duen kaian. Lehen ontziari "Mozah" izena jarri zitzaion, Qatarko Sheikha Mozah Nasser al-Misnad maiestatearen ohorez.

 Ikus, gainera 
 Likidoturiko gas naturala
 Q-Flex

 Erreferentziak 

 Kanpo estekak 
  Nakilat enpresaren webgunea.

Kategoria:Gasontziak